OpenLLM-France/wikimedia huggingface dataset:
# Kordokaldi aldizkaria

Kordokaldi 1970eko hamarkadako Idiazabalgo (Gipuzkoa) gazteen aldizkaria zen.

## Sorrera

1977ko urtarrilean kaleratu zuten lehen alea. Izen bereko gazte taldea izan zen sortzailea. Hilabetekaria izateko asmoz jaio zen. Idiazabalen gertatzen zenaren oihartzun izan nahi zutela esaten zuten aurkezpenean. Herriko kontuen berri emateko tresna izateaz gain, gazteen ikuspegia zabaltzeko modua ere bazen. Euskara hutsean kaleratzen zen. Herritarrak hizkuntzaren erabilerak duen garrantziaz jabe zitezen nahi zuten.

## Edukia

Herriko hainbat pertsona ezaguni egindako elkarrizketak irakur zitezkeen: txistulariei, enterradoreari… Motz-motzak atalean herrian gertatutako berriak zetozen. Kirolari ere egiten zioten txokorik: kanpoan ere sona zuten kirolariak baitzeuden Idiazabalen. Gai jakin batzuen inguruko iritziak ere topa zitezkeen: sexua, familia, etab. Gazte taldekoen iritziak eta honetaz hitz egiteko guraso eta gazteekin elkartzen zirenean izandako berriketak ere. Interesgarritzat jotzen zituzten aldizkari eta liburuen aipamenak argitaratzen zituzten inork nahi izan ezkero hauetara jo zezan. Kordokaldi elkartearen bilakaera ezagutzeko ere balio zuen: batzarretan erabakitakoa, egindako ekintzak, martxan zeuden planak, etab. Amaieran denbora pasak egoten ziren. Herritarrek herriko kontuez, zituzten kezkak eta iritziak zabaltzeko aldizkaria zen, bada.

## Ekoizpena

1970eko hamarkadan ez zen gaur egungo teknologiarik. Aldizkari baten argitalpenak lan handia eskatzen zuen. Kordokaldi hasieratik bukaeraraino herriko gazteek egiten zuten. Idazmakinan testuak idazten zituzten tintarik erabili gabe. Orriak hizkien formez zulaturik geratzen ziren horrela. Marrazkiak eta izenburua egiteko orratzez zulatzen zuten orria. Kaxa moduko baten ezartzen zen beste orri zuri batekin eta tela batez estalirik. Zapaldu eta orrian zulotxoetatik pasatzen zen tinta. Hizkiak orrietan geratzen ziren. Banan-banan orri bakoitzarekin ariketa berdina errepikatzen zen, 75-100 aleko tirada egin arte. Vietnamita izena ezarri zioten makinari. Gero mahaia ezarri plazan eta jendeak noiz erosiko zain egon. 12 pezeta ale baten truke.

## Irakurleak

Batez ere herriko gazteek erosten zuten aldizkaria. Kordokaldi inguruan mugitzen zirenek. Behin ordea erosle bereziren batzuk hurbildu omen zitzaizkien. Guardia Zibilak bisita egin zieten plazan zuten postura. Ale guztiak eraman zituzten. Kaleratu ziren zortzi zenbakietatik zazpi irakurri ahal izan ziren.

## Kanpo estekak

* Datuak: Q12261613
# Kordobar kapela

Kordobar kapela (gaztelaniaz: sombrero cordobés) Espainiako hiri horretan egindako kapela tradizional bat da, tradizioz Andaluziako zati handi batean erabilia.
Ez dago neurri finkorik Kordobako kapelarentzat, orkoiak eta hegala aldatuz. Orkoia 10 eta 12 cm bitartekoa izan daiteke; hegala, berriz, 8 eta 12 cm artekoa. Koloreei dagokienez, mota asko daude: marroia, perla grisa, itsas berdea, itsas urdina, etab.
Bere jatorria ez dago argi, izan ere, XVII. mendeko grabatu batzuetan janzten duten jornalari batzuk ikus daitezkeen arren, XIX. mendera eta XX. mendearen hasierara arte ez zen bere erabilera orokortu.
Juanito Valderrama flamenko kantariak, Antonio Cañero burtzikariak eta Manolete toreatzaileak erabili zuten. Julio Romero de Torresen margolanetan agertzen da. Beatlesek Espainiara egindako bisitan ere erabili zuten herrialdearen ikur gisa. Finidi George Real Betiseko jokalariak erabili zuen, ospakizun bakoitzean gola sartu ondoren.

## Erreferentziak

* ↑ (Gaztelaniaz) «Historia del sombrero cordobés, uno de los complementos clásicos que representan nuestra cultura» Córdoba Digital 2014/12/17.
* ↑ (Gaztelaniaz) «Recordamos la clase y el sombrero cordobés de Finidi George» LaLiga.

## Kanpo estekak

* Datuak: Q7559336
* Multimedia: Sombrero cordobés / Q7559336
# Kordofan

Kordofan edo Kurdufan (arabieraz: كردفان‎, Kurdufān) Sudango erdialdeko antzinako eskualdea, Darfurreko ordokien eta Nilo Zuria ibaiak eratzen duen haranaren artean. 380.547 km$^2$ eta 3.600.000 biztanle (2000). Hiriburua: Al-Ubayyid. Islamiar eskualdea izan da XIV. mendeaz geroztik. Darfurreko agintarien mende izan zen 1820tik egiptoarrek konkistatu zuten arte (1821-1883). 1883an bihurtu zen Sudango herrialde. 1994an, hiru estatu federaletan banatu zen: Shamal Kurdufan (Ipar Kordofan), Janub Kurdufan (Hego Kordofan) eta Gharb Kurdufan (Mendebaldeko Kordofan). 2005ean, ezeztatu egin zen Mendebaldeko Kordofan, eta, Ipar eta Hego Kordofanen artean banatu ziren hari zegozkion lurrak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q867052
* Multimedia: Kurdufan / Q867052
* ↑ Ekialde Hurbileko eta Ipar Afrikako toponimia. Euskaltzaindia (Noiz kontsultatua: 2012-04-28).
# Kordobilako errepide lotunea

Kordobilako errepide lotunea Nafarroako Galar Zendea udalerriko autobide errepide lotunea da.
A-15 , PA-30 eta PA-31 autobiak elkarrekin lotzen ditu.

## Historia

AP-15 autobidearen Noain eta Berriozar arteko zatia 1991n inauguratu zen. Hor sortu zen errepide lotunea.

## Autobiak edo Autobideak

* A-15 edo Nafarroako autobia (Noain ↔ Berriozar)
* PA-30 edo Iruñeko ingurubidea (Noain ↔ Orkoien)
* PA-31 edo Iruñeko Hegoaldeko sartzbidea (Iruña ↔ Noain)

## Erreferentziak

* ↑ http://camaradecomptos.navarra.es/imgx/informes/Todo9618.pdf
* ↑ (Gaztelaniaz) Angulo, Cristina. (1995-05-05). «Inaugurada la autovía de Leizaran tras seis años de obras bajo la sombra de ETA» El País ISSN 1134-6582. (Noiz kontsultatua: 2020-05-30).
* ↑ http://camaradecomptos.navarra.es/imgx/informes/Todo9307.pdf
* ↑ (Gaztelaniaz) RIEZU, MIGUEL ÁNGEL. (2008-04-20). «Itínere saca a bolsa la Autopista de Navarra | Últimas noticias de la actualidad comarcal de Navarra en Diario de Navarra» diariodenavarra.es (Noiz kontsultatua: 2020-05-30).

## Ikus, gainera

* Noain
* A-15
* PA-30
* PA-31

## Kanpo estekak

* Datuak: Q99980346
# Kore

Kore izan daiteke:
* Kore, Antzinako Greziako Aro Arkaikoaren tipologia eskultorikoa.
* Pertsefone edo Kore, greziar mitologian Infernuetako erregina.
# Kordoban (kolorea)

Kordoban edo kordoban beltza kolore ilun eta belztu batzuen izen arrunta da, tonu laranja edo gorrixkak dituztenak, saturazio ahul edo sasineutrodunak, ahuntz edo aker larru onduaren kolorean oinarritzen direnak. Material honek, bere izena Kordoba hiritik hartzen du, kordoban izeneko larru ekoizpenagatik ospetsua den hiria.
Beste kolore honi ere kordoban diote:
| | Kordoban |
| HTML | #924549 |
| RGB | (146, 69, 73) |
| HSV | (357 , 53, 57) |
| CMYK | (30.60.80.30) |
| Erreferentzia | |

## Erreferentziak

* ↑ Euskalterm: [Zurgintza Hiztegia] [2020]
* ↑ Gallego, Rosa; Sanz, Juan Carlos. (2001). Diccionario Akal del color. Akal ISBN 978-84-460-1083-8..
* ↑ Pantone Color Planner Shah, David. Pantone View Color Planner Summer 2007 Key Color Combinations. Metropolitan Publishing of Amsterdam.

## Kanpo-estekak

* Datuak: Q5170059
Espektro elektromagnetikoa
 gamma izpiak • X izpiak • ultramoreak • argia • infragorriak • mikrouhinak • irrati uhinak  Koloreak :
| ultramorea | morea | urdina | berdea | horia | laranja | gorria | infragorria |
# Kordoi espermatiko

Kordoi espermatikoa abdomenetik testikulu bietara iristen den kordoi formako estruktura da. Iztai hoditik pasatzen da eta gubernaculum testisaren jarraipena da. Elementu guztiak eraman ondoren egitura bat osatuko du iztai hodia okupatzen duena: kordoi espermatikoa.

## Edukiak

Kordoi espermatikoaren barnean egitura hauek aurkitzen dira:
* Wolff hodia(hodi deferentea)
* Arteria eta zain testikularra
* Zain sare panpiniformea (panpinius= mahatsondoaren hostoak)
* Hodi linfatikoak
* Nerbioak

## Geruzak

Kordoi espermatikoa hiru geruzaz estalita egongo da:
* Kanpoko faszia espermatikoa: Kanpoko muskulu lapranaren aponeurosiaren jarraipena.
* Muskulu kremasterra: muskulu zeharraren eta barruko muskulu lapranaren fusioz sortutakoa.
* Barruko faszia espermatikoa: Faszia transversaletik sortutakoa.

## Garrantzi klinikoa

Kordoi espermatikoak sentikortasun handia izango du tortsioa jasateko. Honen ondorioz, tetikuluaren biraketa emango da eta honekin batera bertako zirkulazioa. Tortsio testikularrak testikulua galtzea eragin dezake.
Horrez gain, kordoi espermatikoa iztai hodiko hernia ez-zuzen batean inplikatuta egoten da. Izan ere, hernia ez-zuzena iztai hodiaren sakoneko zulotik sartzen da testikuluraino iritsi arte. Hernia ez zuzenak arraroak dira eta normalean kongenitoak.

## Irudi osagarriak

* Ezkerreko triangelu femorala
* Eskrotoa
* Eskuineko testikulua
* Kordoi espermatikoa
* Kordoi espermatikoa

## Erreferentziak

* ↑ Shadbolt, Clair; Stefan B. J. Heinze; Rosalind B. Dietrich (2001). "Imaging of Groin Masses: Inguinal Anatomy and Pathologic Conditions Revisited". RadioGraphics. doi:10.1148/radiographics.21.suppl_1.g01oc17s261

## Kanpo estekak

* Datuak: Q740900
* Multimedia: Human spermatic cord / Q740900
# Kordíky

Kordíky Eslovakiako udalerri bat da, Banská Bystricako barrutian kokatuta. 9,97 km²ko azalera du eta 433 biztanle 2017ko datuen arabera.

## Historia

Idatzizko lehen aipamena 1550. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1091690
* Multimedia: Kordíky / Q1091690
# Karroza

Karroza berlinaren antzeko zalgurdi bat da, baina bere uhalerian eta apaingarrietan aberastasun handia duena, baita lau linterna ere.
Bere albo guztiak zortzi edo zazpi kristalez itxita daude, kasu honetan, atzeko buruhorma taula bat denean. Gezian edo lantzan jarritako lau, bost edo zaldi gehiagok tiratzen dute. Atzeko taula bat du, kutxari lotutako tiranteei helduta zutik doazen bi lekaiorentzat. Esekidura bikoitzeko zortzi malgukien edo lau balezta itxiren gainean muntatzen dira.

## Gala erdiko karroza

Aurrekoaren antza du, baina bost beira edo argi ditu.

## Historia

XI. mendearen hasieran, Alberto de Itimiano arkulariak, karroza asmatu zuen, "carroccio", hasiera batean, izaera sakratuko eta tamaina handiko ibilgailu militarra zen. Bi ardatz eta lau gurpileko 24 zaldik tiratuta, bi altuerako etxe baten tamaina zuen. Guztiz korazatua zegoen, erdian dorre bat zuen, aurretik Kristoren irudi bat edo bi metro edo gehiagoko gurutze bat zuena, eta aldare bat zuen.
Baina XII. mendetik aurrera, karroza, tamainaz txikituz baina luxuzko izaera mantenduz, botere ekonomiko eta posizio sozialaren ikur bihurtu zen ibilgailu batentzat eredu bezala erabili zen, bereziki modan jarriz printzesen artean, euren karroza belusez eta urre eta zilarrezko motiboz estalarazten zutenak. Beirazko leihateak zituzten karrozak XVII. mendean agertu ziren lehen aldiz Italian. Karroza luxuzko zalgurdi bat zen, klaserik erosoena garraiatzeko.

## Egungo erabilera

XX. mendeaz geroztik, karrozaren erabilera erreserbatu zen ospakizun handietarako errege familien garraiorako.
Kalejietan eta desfiletan oso apaindutako plataformei karroza ere deitzen zaie.
* Datuak: Q235356
* Multimedia: Carriages / Q235356
# Kars probintzia

Kars probintzia Turkiako 81 probintzietako bat da. Bere hiriburua Kars da. 9.594 km²ko azalera du eta bertan 267.106 biztanle bizi dira.

### Barrutiak

Probintziaren barnean 8 barruti daude:
| Akyaka Arpaçay Digor Kağızman | Kars Sarıkamış Selim Susuz |

## Kanpo estekak

* Datuak: Q83077
* Multimedia: Kars Province / Q83077
# Karsdorf

Karsdorf Alemaniako udalerri bat da, Saxonia-Anhalt estatuan. Azken zentsuaren arabera 1.453 biztanle zituen, 19,84 kilometro koadroko azaleran.

## Kanpo estekak

* Datuak: Q555245
* Multimedia: Karsdorf / Q555245
# Karsin udalerria

Karsin Poloniako Pomeraniako voivoderriko landa-udalerri bat da, Kościerzyna barrutian kokatuta. 169,43 km²ko azalera du eta 2017ko datuen arabera 6235 biztanle zituen.

## Kanpo estekak

* Udalaren webgunea
* Datuak: Q2133911
ieaPomeraniako voivoderriko udalerriak :
# Kars

Kars (otomandar turkieraz: قارص; armenieraz: Կարս, Kars; georgieraz: ყარსი, Karsi)Turkiako hiria da, izen bereko probintziako hiriburua dena.
Armeniako Erresumako hiriburu historikoa, turkiarren, errusiarren eta armeniarren eskuetan izan da.

## Klima

Datu klimatikoak (Kars) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 8.4 | 12.0 | 18.8 | 25.0 | 27.0 | 31.4 | 35.4 | 35.4 | 32.6 | 26.8 | 21.9 | 15.6 | ' |
| Batez besteko tenperatura maximoa (°C) | -6 | -4 | 1 | 10 | 17 | 21 | 26 | 26 | 22 | 15 | 7 | -2 | 11.1 |
| Batez besteko tenperatura minimoa (°C) | -18 | -16 | -11 | -2 | 3 | 6 | 9 | 9 | 4 | 0 | -5 | -13 | -2.8 |
| Erregistraturiko tenperatura minimoa (°C) | -31.8 | -33.1 | -30.2 | -18.4 | -6.0 | -2.8 | 1.2 | 1.6 | -4.2 | -15.8 | -29.4 | -30.4 | ' |
| Pilatutako prezipitazioa (mm) | 19.5 | 22.0 | 29.2 | 51.0 | 78.4 | 72.1 | 55.1 | 41.0 | 28.1 | 42.0 | 27.6 | 21.2 | 487.2 |
| Euri egunak (≥ 1 mm) | 6 | 5 | 7 | 9 | 13 | 11 | 7 | 6 | 5 | 7 | 5 | 5 | 86 |
| Eguzki orduak | 96.1 | 112 | 155 | 177 | 226.3 | 276 | 322.4 | 316.2 | 252 | 198.4 | 135 | 96.1 | 2362.5 |
| Hezetasuna (%) | 83 | 85 | 78 | 68 | 65 | 65 | 63 | 55 | 57 | 62 | 73 | 83 | 69.8 |
| Iturria (1): BBC Weather ||||||||||||||
| Iturria (2): Hong Kong Observatory ||||||||||||||

## Herri eta hiri senidetuak

* Bursa (Turkia)
* Edirne (Turkia)
* Gəncə (Azerbaijan)
* Kutaisi (Georgia)
* Kirkenes (Norvegia)
* Wesel (Alemania)

## Erreferentziak

* ↑ Euskaltzaindia. Anatoliako eta Hego Kaukasoko toponimia. .

## Kanpo estekak

* Datuak: Q127063
* Multimedia: Kars / Q127063
# Karrozeria

Karrozeria, ibilgailuetan, xasisaren gainean muntatutako zatia da, motorea eta beste elementuak estaltzen dituena eta bidaiarientzako esparrua eratzen duena.

## Motak

* Eratzearen arabera
** Xasis independente
** Karrozeria autosostengatzailea
** Tubularra edo superleggera
* Bolumenen arabera
** Monobolumen
** Hiru bolumenekoa
* Formaren arabera
** Sedan
** Atzeko ateduna
** Familiarra
** Woodieak
** coupé
** hardtop
** lur orotako ibilgailua
** kamioneta edo pickup
** Limusina
** Hileta-kotxea
** Notchback
** Hatchback
** Liftback
** Fastback
* Sabaiaren arabera
** Landau
** Kabriolet
** Cabrio coach
** Roadster
** Spider
** Targa

## Kanpo estekak

* Datuak: Q1588072
* Multimedia: Automobile bodies / Q1588072
* ↑ Harluxet Hiztegi Entziklopedikoa. Karrozeria. .
# Karsbach

Karsbach Alemaniako udalerria da. Bavariako estatuan dago, [[Main-Spessart (barrutia)|Main-Spessart]] barrutian. 2014an 1.759 biztanle zituen 30,16 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q834912
* Multimedia: Karsbach / Q834912
# Klang

Klang honakoa izan daiteke:
* Klang (Malaysia), Malaysiako hiria.
* Port Klang, Malaysiako porturik garrantzitsuena.
* Klang (Frantzia), Frantziako udalerria.
# Klamath konderria

Klamath konderria honako konderrietako baten izena izan daiteke:
* Klamath konderria (Oregon)
* Klamath konderria (California) jada desagertutako konderri baten izena
# Klamp

Klamp Alemaniako udalerria da. Schleswig-Holstein estatuan dago, [[Plön (barrutia)|Plön]] barrutian. 2014an 712 biztanle zituen 9,72 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q556192
* Multimedia: Klamp / Q556192
# Klamide

Klamidea (antzinako grezieraz: χλαμΰς), janzki arina zen, artilez egina, K.a. V. mendea eta K.a. III. mende artean, zalditeria soldadu eta efeboen artean, kapa gisa janzten zena. Gutxi gora-behera, 2x1 proportzioko laukizuzen bat zen izatez, bere luzera, zeramanaren altuera berekoa zena. Artile finez egina zegoen, eta bi albo txikiak apaintzen, kolorezko zerrenda bat eramaten ohi zuen. Urtaro beroan erabiltzen zuten soldadu gazteek, janzki bakar bezala, sandaliak salbu, eta fibula batekin estutua eskumako sorbaldan, fibula hori, ezkerreko sorbaldan kokatzen duen dokumentazioa ere badagoen arren, baita lepoaren oinarrian edo bizkarrean ere. Gorputz biluziaren gainean hain janzki arina izatearen ondorioz, historialari batzuek, udarako askoz egokiagotzat izan daitekeela uste dute, kanpaina egoeratan, azpian tunika bat eramango zuela teorizatuz.
Beranduago, klamidea erromatarrek hartu zuten, eta agintari militarrek halakretaren gainean janzten zuten paludamentumean eratorri zen.
Klamide bat egitea nahiko erraza da pertsona bakarrarentzako ohearen izara bat edo antzeko neurrietako oihal zati bat edo zeozer txikiagoa erabiliz. Horretarako, nahikoa da oihala zabaletara tolestea, eta eskuman, bi muturrak finkatu, tolesduratik heren batera, kateorratz batekin. Klamidea, irekiduratik burua sartuz janzten da, kateorratza eskumako sorbaldan geratzen delarik.
Klamideak, jarraipena izan zuen Bizantziar Inperioan, sarri, askoz handiagoa zelarik, albo batera eramana, sorbaldan itxidura bat zuela, eta ia lurreraino iristen zen aurretik zein atzetik.

## Kanpo estekak

* Datuak: Q1075155
* Multimedia: Chlamydes / Q1075155
# Klana

Klana Kroaziako udalerri bat da, Primorje-Gorski Kotar eskualdean. Azken zentsuaren arabera 1.845 biztanle zituen.

## Kanpo estekak

* Datuak: Q1284790
# Klandestinitate

Klandestinitatea agintean dagoen sistema politikoa ez onartzeagatik legez kanpoko jarduerak ezkutuan eta sekretupean burutzen dituzten pertsona eta taldeen egoera da. Klandestinitatean dauden pertsona eta taldeei klandestino deritze. Hedaduraz, legez kanpo egoteagatik ezkutuan dauden pertsona eta jarduerei aplikatzen zaien terminoa ere bada.

## Kanpo estekak

* Datuak: Q12261504
# Klamath konderria (Oregon)

Klamath konderria (ingelesez: Klamath County) Oregonko konderri bat da, Ameriketako Estatu Batuetan. Hiriburua Klamath Falls da. 2010eko zentsuaren arabera 66.380 biztanle zituen, Klamath kilometro koadroko azaleran.

## Geografia

Klamath konderriak 15.891 kilometro koadro ditu. Horietatik 503,75 ura dira. Beste 15.387,25 lurra dira. Biztanleria dentsitatea 4,18 da.

## Demografia

2010eko zentsoan bizi ziren 66.380 pertsonetatik 60.737 txuriak edo hispanoak dira. Horietatik hispano edo latino kategorian 6.915 dira. 394 beltzak edo afroamerikarrak. 2.407 amerikar natiboak ziren eta 68 Hawaii edo Pazifikoko irletako natiboak. 615 asiarrak ziren. Bestelako arraza bat kategorian 63 biztanle daude. Bukatzeko euren burua arraza bat baino gehiagotan 2.096 pertsonek kokatzen zuten.

### Biztanleria piramidea
## Kanpo estekak

* Datuak: Q484388
* Multimedia: Klamath County, Oregon / Q484388
# Kuraba Kondo

Kuraba Kondo (japonieraz: 近藤 蔵波, Kondo Kuraba, 2002ko uztailaren 6a -) Japoniako futbolaria da.
Hainbat futbol taldetan jokatu du, esaterako Cerezo Osaka.

## Kanpo estekak

* (Japonieraz) J.League Data Site
* Datuak: Q73860104
# Kuraia (argipena)

Kuraia hitzak adiera zenbait ditu.
* kuraia edo adorea;
* Kuraia, Euskal Herriko musika taldea,
** Kuraia, talde horren lehen diskoa.
# Kuraia (diskoa)

Kuraia, Kuraia taldearen estudioko lehen diskoa da, Mikel Kazalisen Zarauzko Fidelenea estudioetan grabatua, 2001eko urrian. Karlos Osinaga izan zen teknikaria. Hala ere, Kaki Arkarazoren Garate Estudioetan ekoitzi zuten, Haritz Harreguyren laguntzaz.
Fernando Sapok, nahiz eta Zaragozakoa izan, diskoko kantu guztiak euskaraz abestu zituen, salbu eta Infierno (gaztelaniaz) eta Güello gorria (aragoieraz).

## Abestien zerrenda

* Ni ere
* Bizi gera
* Kea
* Biluztu
* Marketing
* Güello gorria
* Ezin gelditu
* Bidaiatzen
* Uhin banpiroak
* Infierno
* Egunsentian

## Taldekideak

* Fernando Sapo: ahotsa
* Joseba Ponce: gitarra
* Mikel Kazalis: baxua
* Galder Izagirre: bateria

## Kanpo estekak

* Datuak: Q12261681
# Kura

Kura edo Mtkvari (georgieraz: მტკვარი, translit.: Mtkvari; azerbaijaneraz: Kür; turkieraz: Kura) Kaukasoko ibaia da. Kaukaso txikiko mendietan, ekialdeko Turkian, sortu, Georgia eta Azerbaijan zeharkatu eta Kaspiar Itsasora isurtzen da. Aspaldiko denboretan Cyrus latinezko izenez ezaguna zen.

## Ibaiadarrak

Kuraren ibaiadar nagusia Aras ibaia da. Elkargunean (Sabirabaden) Aras ibaiaren arroa (102.000 km²) Kurarena (86.000 km²) baino zabalagoa da.

## Hidrometria

Kuraren emaria Surran (ahoa baino 140 km lehenago) 55 urtez (1930-1984) neurtua izan da. Ikertutako azalerak 178.000 km² ditu, arro osoaren %84a. Emari handiena maiatzean izaten da (1067 m³/s), mendietako elurra urtzen denean, eta txikiena abuztuan (314 m³/s)
Kuraren batez besteko emariak (m³/s) Surran (Azerbaijan) neurtuak Datuak: 1930 eta 1984 artean

## Erreferentziak

* ↑ Euskaltzaindia. Anatoliako eta Hego Kaukasoko toponimia. .
* ↑ La Koura à Surra

## Kanpo estekak

* Datuak: Q156557
* Multimedia: Kura River / Q156557
# Kurak Günler

Kurak Günler 2023ko Emin Alper turkiar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Emre, fiskal gazte zorrotz bat, Turkiako herri txiki bateko fiskal izendatu berri dute. Bertako jauntxoen ustelkeria amaitzeko heldu da, baina iritsi bezain laster topo egingo du jauntxoekin eta haien jokabideekin. Beren pribilegioak defendatu nahi dituzte, eta bide guztiak erabiliko dituzte helburua lortzeko, baita muturrekoenak ere.

## Aktoreak

* Selahattin Paşalı - Emre
* Ekin Koç - Murat
* Selin Yeninci - Zeynep
* Erol Babaoğlu - Şahin
* Erdem Şenocak - Kemal
* Ali Seçkiner Alıcı - Yavuz
* Hatice Aslan - Emreren ama
* Sinan Demirer - İlhan
* Eylül Ersöz - Pekmez
* Nizam Namidar - Selim
* Onur Gürçay - doktorea
* Emin Alper - Esnaf

## Erreferentziak

* ↑ «Kurak Günler» Berria 2023-04-22 CC BY-SA 4.0 lizentziapean.

## Kanpo estekak

* Datuak: Q111955137
* Multimedia: Kurak Günler / Q111955137
# Kura-Araxes sakonunea

Kura-Araxes sakonunea (azerbaijaneraz: Kür-Araz ovalığı) Kura eta Araxes ibaien haranek definitzen duten erdialdeko eta hegoaldeko Azerbaijango sakonune zabala da. Kaspiar Itsasoaren ertzetik mendebaldean dago, eta Aral-kaspiar sakonunearen zati da. Iparraldean Kaukaso Handiak, mendebaldean Kaukaso Txikiak eta hegoaldean Talis mendiek bere mugak zehazten dituzte.
Lenkorango lautadatik zabaltzen da, Astara hiria gaindituz eta Iranera ere iritsiz.

## Kanpo estekak

* Datuak: Q3284517
# Kuraia (musika taldea)

Kuraia 2001ean Fernando Gimenok (El Corazón del Saporen abeslari ohiak), Joseba Poncek (Duten baxu-jotzaile ohiak), Mikel Kazalisek (Negu Gorriak eta Anestesiaren baxu-jotzaile ohiak) eta Galder Izagirrek (Duten bateriajole ohiak) sortutako rock musika taldea da. 2006 urtera arte aritu ziren, beti laukote berarekin.
Punk-rockaren eta 70eko hard-rockaren oinarrietatik abiatuta, Kuraiak bat egin zuen 2000ko hamarkadaren hasieran nazioartean lantzen ari zen energiaz gainezkako rockarekin. Gitarra sutsuetan eta erritmo bizi nahiz astunetan oinarritutako rock-and-rolla zabaldu zuen.
Behin-behineko taldea izateko asmotan jaio arren, hiru diska kaleratu zituzten. Haien zuzeneko indartsuari esker jarraitzaile asko bereganatu zituzten denbora gutxian. Zale kopuru handiena Euskal Herrian izan bazuten ere, 2002an Espainian eta 2004an Europan zehar ere aritu ziren jotzen. "Sant Feliu HC Festival", "Azkena Rock Festival" edo Hatortxu Rock (2005) musika jaialdietan parte hartu zuten.

## Taldekideak

* Fernando Sapo - ahotsa
* Joseba Ponce - gitarra
* Mikel Kazalis - baxua
* Galder Izagirre - bateria

## Diskografia
### Albumak

* Kuraia (2001, Metak). CD.
* Iluntasunari Barre (2003, Metak). CD.
* Piztu da Piztia (2005, Metak). LP eta CD.

### Bildumetan parte-hartzea

* "Kamikaze" - Oztopo Guztien Gainetik Bonberenea (2002 Bonberenea Ekintzak). CD.
* "10" - Irungo AEKko Beteranoak (2004, Metak). CD.
* "Platonen Kobazuloa TB Ze" - Kantuz. Euskal Presoak Etxerat! (2004). CD.
* "Joan etorrian" - Gure Irratia, zure rokanrrola (2005). CD.
* "Hemezortzi hizki" - 18/98+... Auzolanean (2006). CD.

## Ikus, gainera

* Zerrenda:Euskal Herriko egungo musikariak

## Kanpo estekak

* Badok-en webgunean.
* Taldearen letrak.

## Erreferentziak

* Edukiaren zati bat [{{{web}}} «Kuraia (musika taldea)»] artikulutik hartua da. Artikulu hark {{{egilea}}} du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.
* Datuak: Q3396348